text: Vagtlæge suspenderet efter dødsfald
  05 juli 2014 kl. 07.02
  Den vagtlæge, der kun ville give smertestillende til kvinde med blodprop kort før hun døde, er nu suspenderet. Det skriver Fyns Stiftstidende.
  Sundhedsstyrelsen har suspenderet den vagtlæge fra Region Syddanmark, der rådede 36-årige Regina Holmegaard til at tage panodiler, da hun ringede ind med symptomer på en blodprop.
  Vagtlægen er suspenderet indtil en klagesag imod ham om dødsfaldet er færdigbehandlet. Det er den afdøde kvindes familie, der har klaget til Patientombuddet.
  Ifølge Fyns Stiftstidende havde lægen arbejdet 40 timer over fem dage i lægevagten op til samtalen med Regina Holmegaard - heraf flere nattevagter.
  Læs Fyens Stiftstidendes artikel her
  